PROJEKTI TEGEVUSTE KONTROLLI AKT

1. KONTROLLI LÄBIVIIMISE ÜLDANDMED

|  |  |
| --- | --- |
| Läbiviija | Riigi Tugiteenuste Keskus |
| Kuupäev | 09.09.2025 |
| Asukoht | [x]  tegevuste kontroll teostati nende toimumise ja/või toetuse saaja/partneri asukohas**Aadressil:** Tori vald ja Pärnu linn. Riigitee nr 4 Tallinn-Pärnu-Ikla km 122,6-125,2 Sauga-Pärnu teelõik.[ ]  tegevuste kontroll teostati kohapeal käimata (sh kontrolli läbiviimine internetikeskkonna kaudu) |
| Toetuse saaja teavitamine | [x]  ette teatatud [ ]  ette teatamata  |
| Kontrolli eesmärk | Kontrollitakse, kas tegevusi viiakse ellu vastavalt taotluse rahuldamise otsuses toodule või toetuse andmise tingimustele. Kas ehitatud rajatis vastab projektile.Kontrollitakse, kas teavitusnõuded on täidetud. |

1. KONTROLLITAVA ANDMED

|  |  |
| --- | --- |
| Projekti[[1]](#footnote-1) nimetus | Riigitee nr 4 Tallinn-Pärnu-Ikla Sauga-Pärnu teelõigu ehitus |
| Projekti number SFOS-is | 2021-2027.3.01.23-0023 |
| Toetuse saaja | Transpordiamet |
| Kontrollitava tegevuse teostaja | [x]  toetuse saaja [ ]  projekti partner *(lisa partneri nimi)* [ ]  muu (täpsustada) |

1. KONTROLLITAV TEGEVUS/OBJEKT JA TULEMUS

#### **3.1 Toodete tarnimine, teenuste osutamine ning sisutegevused on vastavuses taotluse rahuldamise otsuses toodule või toetuse andmise tingimustele, sihtotstarbeliselt ja ettenähtud tingimustel ja eesmärgipäraselt.**

Kontrolli fookuses on järgmised kontrollkohad:

[x]  Ehitus ja renoveerimine

[ ]  Esemete soetus

[ ]  Koolitus või seminar (sh stažeerimine) jm ühekordsed üritused

[ ]  Individuaalne/grupinõustamine

[ ]  Arendustegevused (sh arendused, analüüsid, uuringud)

[ ]  Dokumendipõhine kontroll

[ ]  Sisutegevuste kontroll

[x]  muu (keskkonnanõuded)

|  |
| --- |
| **Ehitus ja renoveerimine**. |
| **Kontrollikriteerium:** Kontrollitakse ehitustegevuse teostamist, kas ehitustegevus on lõppenud ja vastab taotluses ja rahastamise otsuses toodule. Kas taotluses ettenähtud objekt on reaalselt valmis või olemas, vastab taotluse rahuldamise otsuses ning projektis kirjeldatule ning RÜle esitatud aruannetes toodule.Projekti eesmärk on luua ohutum ja sujuvam liiklemine kõikidele projektitegevuste käigus ehitatavaid rajatisi kasutavatele transpordivahenditele ja jalakäijatele parendades sellega üleriigilisi ja rahvusvahelisi ühendusi TEN-T võrgustikus. Projekti tulemuseks on ~2,6 km ehitatud 2+2 sõidurajaga põhimaanteed.Riigitee nr 4 Tallinn–Pärnu–Ikla (Via Baltica) Sauga-Pärnu lõik ehitatakse 2+2 lahendusega maanteeks, sh rajatakse Tuisu tänava läbimurre. Tegemist on linnalise lõiguga. Jänesselja ringristmik ehitatakse turboringristmikuks. Sauga alevikku ehitatakse jalgratta- ja jalgtee tunnel. Rajatakse 4 foorreguleeritavat ristmiku, ühendusteid ning jalgratta- ja jalgteid. Paigaldatakse muutuvteabega liiklusmärgid.**Kontrolli fookus:**Ehitatava tee alguseks on km 122,6 ning tee lõpuks km 125,2. Lõigus km 124,1 kuni 125,2 ehitatakse tee uues koridoris, läbides Rääma raba ja Tuisu tänavat kuni Ehitajate tee ja Tuisu tn ristmikuni. Tee on kogu ulatuses 2+2 sõiduradadega. Ristmike juures lisanduvad neile parem- või vasakpöörde- ning kiirendus- ja aeglustusrajad. Sõidusuunad eraldatakse keskpiirdega. Ringristmikul on samuti 2 sõidurada (lahendatud turboristmikuna) ning lisaks ringist eraldatud parempöörderajad põhitee nr 4 suunas pöörajatele. Ringristmiku sisemise haljastatud ringi läbimõõt jääb samaks olemasolevaga.Põhiteele ehitatakse 2 mahasõitu kinnistutele ning 8 ristumist teede ja tänavatega, sh kaks ristumist riigiteega ja 4 uut valgusfooriga ristmiku (Hirvela, Tuule, Parmu ja Ehitajate tee). Mahasõidud kinnistutele lahendatakse kogujateedega ning need on samades asukohtades olemasolevatega. Lisanduvad mahasõidud kogujateelt Angerja ja Linaski kinnistutele ning Ehitajate tee 2 kinnistu mahasõit viiakse kokku Tallinna mnt 95 Olerex’i tankla mahasõiduga. Olemasolevat Tallinna mnt ja Ehitajate tee ristmikku muudetakse minimaalselt.Tiigi põik puhul suletakse ristmik põhiteega ning tänav saab ühenduse uue kogujatee kaudu. Riigitee nr 19214 Jänesselja-Urge ja Jänesselja tn rekonstrueeritakse vastavalt 175 m ja 130 m pikkuselt – see on ulatus, mis on vajalik ringristmiku harude ning kiirendus- ning aeglustusradade kokku viimiseks olemasoleva teega. Sõidurajad sellel teel on 3,5 m laiused.Uus kogujatee rajatakse Siisikese ja Tiigi põik tn vahele (põhitee km 123,3-124,1) 800 m pikkusena 6 m laiuse teena. Peale Tiigi põik tänavat keerab põhitee koridor Rääma raba peale ja uus rajatav kogujatee viiakse kokku olemasoleva Tallinna maanteega.Kohtades, kus põhitee laiendamise või kogujatee rajamise tõttu on vajalik olemasoleva kergliiklustee või jalgtee lammutus, rajatakse uued jalgratta- ja jalgteed. Jalakäijate turvalisemaks sõidutee ületuseks luuakse foorjuhitavad ristmikud Tuule, Parmu ja Ehitajate tee ristmikute juurde. Jänesselja bussipeatuse ja Coop kaupluse juurde rajatakse jalgtee tunnel.Projektiga on kavandatud alljärgnevad tegevused. Lõplikud km-d võivad täpsustuda projekti elluviimise käigus.1. Riigitee nr 4 Tallinn-Pärnu-Ikla km 122,4-125,2 ehitamine 2+2 sõidurajaga maanteeks pikkusega ~2,6 km.2. Hirvela elurajooni jalgratta- ja jalgteetunnel ~km 122,9 pikkusega ~19,5 m.3. Jänesselja turboringristmik ~ km 122,7.4. Hirvela elurajooni foorreguleeritav ristmik ~ km 123,3.5. Tuule tänava foorreguleeritav ristmik ~ km 124,7.6. Parmu tänava foorreguleeritav ristmik ~ km 125,0.7. Ehitajate tee foorreguleeritav ristmik ~ km 125,2.8. Kogujateede ehitus ~ 1,9 km.9. Liikluskorraldusvahendite paigaldamine, sh muutuvteabega liiklusmärgid.10. Müraseina ehitus ~ 1,7 km.11. Maanteevalgustuse rajamine teedele, liiklussõlmedesse, ülekäiguradadele, tunnelisse.12. Bussipeatuste ehitamine 2 tk.13. Jalgratta- ja jalgteed ~2,1 km.14. Sajuvee kanalisatsiooni ehitus.Kontrolli teostamise aluseks on ehituslepingu lisana toodud ehitusprojekt ning keskkonnas bauhub.ee avaldatud dokumendid. |
| **Kontrolli tulemuste kirjeldus:**Kontrollijad tuvastasid kohapeal, et ehitustegevus on sisuliselt lõppenud, vastab üldjoontes projektis ja ehitusprojektis kirjeldatule ning rakendusüksusele esitatud aktis toodule. Visuaalselt vaatlusel on tee valdavalt valmis. Kohapealse kontrolli ajal toimus ühe liiklussaare kivide paigaldus. Toetuse saaja esindaja sõnul ei ole veel toimunud lõplikku koristamist, mistõttu on kohati näha üksikuid ehitusest jäänud jäätmeid. Foore seadistatakse, elektroonilised liiklusmärgid on reguleerimisel. Toetuse saaja avas tee kasutuseks 19.08.2025. Toetuse saaja esindajate sõnade kohaselt avamisüritusel on tee valmis enne tähtaega. Ehitaja esindaja sõnul on tee põhimõtteliselt valmis kuid ikka leiab midagi mida veel lõpetada. See tee kasutamist ei takista. Tee on liikluseks kõigis osades avatud. Objektil on valmis järgmised osad:1. Olemas on 2+2 kahesuunaline tee.
2. Olemas on jalgrattateed ja jalgrattatunnel.
3. Jänesselja turboristmik on valmis.
4. Olemas on Hirvela foorreguleeritav ristmik.
5. Olemas on Tuule tänava foorreguleeritav ristmik.
6. Olemas on Parmu tänava foorreguleeritav ristmik.
7. Olemas on Ehitajate tee foorreguleeritav ristmik.
8. Ehitatud on kogujateed.
9. Paigaldatud on liikluskorraldusvahendid, sh muutuvteabega liiklusmärgid mis on hetkel seadistamisel.
10. Ehitatud on mürasein.
11. Olemas on maanteevalgustus teedel, liiklussõlmedes, ülekäiguradade, tunnelis.
12. Olemas on 2 bussipeatust.
13. Olemas on jalgratta- ja jalgteed.
14. Olemas on sajuvee kanalisatsioon.

Kohapealse kontrolli käigus ilmnes, et bussijaamades kasutatakse prügikasti mida ei ole projekteeritud. Toetuse saaja esitab selgituse muudatuse kohta hiljemalt 26.09.2025 e-posti aadressil mehis.tamm@rtk.ee.Nö TopAuto mahasõidu jalakäijate osas puuduvad taktiilsed kivid. Toetuse saaja lubas, et kivid paigaldatakse. Toetuse saaja saadab paigaldatud kivide kohta foto hiljemalt 31.10.2025 e-posti aadressil mehis.tamm@rtk.ee. Juhime toetuse saaja tähelepanu asjaolule, et peale truupide hooldust tuleb taastada munakividest truupide päised (kivikindlustused).Toetuse saaja esindaja sõnul plaanitakse tõenõoliselt oktoobris tehnilise komisjoni korraldamine. Toetuse saaja esitab komisjoni materjalid peale komisjoni läbiviimist hiljemalt 31.10.2025 e-posti aadressil mehis.tamm@rtk.ee.  |
| **Kontrollija hinnang (sh märkused ja tähelepanekud):**Toimunud vaatluse tulemusena võib märkida, et tööd on sisuliselt lõpetatud ja töid on teostatud üldjoontes vastavalt ehitusprojektile. Toetuse saaja esindaja sõnul ei ole veel tööde tehniline komisjoni käinud ja tehakse viimaseid töid.  |

|  |
| --- |
| **Keskkonnanõuete vastavuse kontroll**Kontrollida kas projekti elluviimise raames on järgitud projektile kohanduvaid keskkonnareegleid.  |
| **Kontrollikriteerium:** Hankedokumentides eraldiseisvalt keskkonnanõudeid kehtestatud ei ole. Hange nr 264346 ei ole keskkonnahoidlik riigihange. 26.04.2022 on koostatud - Riigitee nr 4 Tallinn-Pärnu-Ikla km 122,6-125,2 Sauga - Pärnu lõigu põhiprojekti Keskkonnamõjude eelhinnang.Transpordiamet on seisuga 26.07.2023 nr 1.1-3/23/545 andnud ehitusloa - Tee ehitusloa andmine riigitee nr 4 (E67) Tallinn– Pärnu–Ikla km 122,6–125,2 asuva lõigu, sh Tuisu tänava läbimurde ehituseks ja keskkonnamõju hindamise algatamata jätmine. Sellega on otsustatud, et keskkonnamõjusid ei hinnata. Lisa 1 sisaldab järgmisi keskkonnatingimusi mida toetuse saaja pidi järgima:1. Puu- ja põõsarinde raieks veekaitsevööndis on vajalik Keskkonnaameti nõusolek.
2. Ehitustööde ajal välistada veekogu kallaste kahjustamine ning materjali ja saasteainete sattumine veekogusse (sh sademeveega).
3. Veekogusse paigutatava tahke aine mahust tulenevalt on vajalik Vingiküla ojale truubi ehituseks taotleda veekeskkonnariskiga tegevuse registreering (VeeS § 196 lg 2 p 5) või veeluba (VeeS § 187 p 10).
4. Ehitusmasinate parkimine, tankimine ja hooldus peavad toimuma selleks ette nähtud kõvakattega pindadel. Ehitusetegevus peab olema korraldatud selliselt, et oleks välistatud saasteainete sattumine pinna- ja põhjavette, eriti tugevatel sajuperioodidel. Ehitusaegsed ajutised kontorid, laod, asfalditehased, töökojad, kütuse ja bituumeni hoidmise alad ning 2 tee-ehitusmasinate parkimiskohad on soovitatav rajada kaugemale kui 50 m eesvoolust ja puurkaevudest. Juhul kui eelmainitud alade ja objektide paiknemine eesvoolu ja puurkaevude lähedal on vältimatu, tuleb tööde teostajal olla tähelepanelik ja kavandata töökorraldus selliselt, et oleks välistatud reostuse sattumist pinnasesse ja vesikeskkonda.
5. Töökorras mitteolevaid reostuseohtlikke masinaid ei ole lubatud kasutada.
6. Tähelepanu tuleb pöörata võimalikule ehitustöödest põhjustatud vibratsioonile. Kõrgemaid vibratsioonitasemeid põhjustavate ehitustööde puhul tuleb eelnevalt veenduda, et need ei kahjustaks lähedal asuvaid hooneid, vajadusel näha ette meetmed kahjustuste vältimiseks (valida sobivad töömeetodid, näiteks seada tingimused vibrorullide kasutamisele ehitis te läheduses; vältida liigniiske pinnase teket, kus vibratsioon paremini levib jne). Põhjendatud vajadusel (probleemide tekkimisel) tuleks keskkonnahäiringu suuruse täpseks määramiseks läbi viia vibratsioonitasemete mõõtmised reaalses tööolukorras.
7. Ehitusaegse õhusaaste (tolm, heitgaasid) liigset mõju ümbritsevatele aladele tuleb vältida õigete töömeetodite ja töö aja valikuga. Kasutatav tehnika peab olema heas tehnilises seisukorras. Majapidamiste läheduses tuleb vältida ehitusaegse tolmu levikut teeäärse asustuse territooriumitele, vajadusel tolmavaid materjale niisutada (selleks mitte kasutada kemikaalide lahuseid).
8. Ehitusaegset valgusreostuse mõju tuleb vältida sobivate töömeetodite valikuga, pimedal ajal piirkonda mitte üle valgustada, eriti eluhoonete läheduses.
9. Keskkonnamõju vähendamiseks tuleb jäätmeteket võimalikult minimeerida ja võimalusel jäätmeid taaskasutada. Materjalide taaskasutus võimaluste piires on teeprojektide puhul tavapraktika. Kui võimalik, näha tööprojektis ette ehitusaegsete jääkmaterjalide taaskasutus.
10. Taaskasutuseks mittesobivad ehitusel tekkivad jäätmed tuleb käidelda vastavalt kehtivale korrale. Arvestada jäätmeseadusest ja keskkonnaministri 21.04.2004 määrusest nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded“ tulenevate nõuetega. Samuti tuleb arvestada Pärnu linna ja Tori valla jäätmehoolduseeskirjades olevate nõuetega.
11. Tööde piirkond peab olema varustatud piisava suurusega prügikonteineritega, kuhu koguda tekkivad tavajäätmed. Ohtlikud jäätmed tuleb koguda tavajäätmetest eraldi. Kõik jäätmed tuleb üle anda tegevuseks vastavat keskkonnaluba omavale ettevõttele. Jäätmed, mida omaduste ja koguse poolest ei ole võimalik ladustada konteineritesse, tuleb ladustada ajutiselt selleks ettevalmistatud laoplatsil. Jäätmete ladustamine väljaspool selleks ettenähtud kohti on keelatud.
12. Ehitusperioodil tuleb avariiolukordade risk välistada korrektsete töömeetoditega. Ehituse töövõtja peab olema valmis hädaolukordadeks ja nende puhul vastavalt tegutsema. Õnnetusjuhtumistest, mis võivad olla keskkonnale ohtlikud, peab töövõtja koheselt teavitama Tellijat, Päästeametit ja Keskkonnaametit.

12.07.2023 (allkirjastatud 21.07.2023) on koostatud „Ei kahjusta oluliselt“ analüüs. Hindamise kohaselt järeldati: Hindamise järeldus ja kinnitus, kas taotletav tegevus vastab „ei kahjusta oluliselt“ nõuetele: taotletav tegevus vastab „ei kahjusta oluliselt“ nõuetele. Kokkuvõttes ei teki projektiga olulist ebasoodsat mõju, mis võiks keskkonnaeesmärke (kliimamuutuste leevendamine; kliimamuutustega kohanemine; vee ja mereressursside kestlik kasutamine ja kaitse; ringmajandus, sealhulgas jäätmetekke vältimine ja jäätmete ringlussevõtt; õhu-, vee- ja pinnasesaastuse vältimine ja tõrje; elurikkuse ja ökosüsteemide kaitse ja taastamine) oluliselt kahjustada. Arvestatud on ka projektile koostatud kliimakindluse analüüsi ning KMH eelhinnangu aruandes esitatud leevendusmeetmeid, mille järgimine aitab vältida keskkonnaeesmärkide olulist kahjustamist.Tegevused keskkonnamõju vähendamiseks olid:* Keskkonnamõju vähendamiseks tuleb jäätmeteket võimalikult minimeerida ja võimalusel jäätmeid taaskasutada. Materjalide taaskasutus võimaluste piires on teeprojektide puhul tavapraktika. Kui võimalik, näha tööprojektis ette ehitusaegsete jääkmaterjalide taaskasutus.
* Taaskasutuseks mittesobivad ehitusel tekkivad jäätmed tuleb käidelda vastavalt kehtivale korrale. Arvestada jäätmeseadusest ja keskkonnaministri 21.04.2004 määrusest nr 21 „Teatud liiki ja teatud koguses tavajäätmete, mille vastava käitlemise korral pole jäätmeloa omamine kohustuslik, taaskasutamise või tekkekohas kõrvaldamise nõuded“ tulenevate nõuetega. Samuti tuleb arvestada Pärnu linna ja Sauga valla jäätmehoolduseeskirjades olevate nõuetega.
* Tööde piirkond peab olema varustatud piisava suurusega prügikonteineritega, kuhu koguda tekkivad tavajäätmed. Ohtlikud jäätmed tuleb koguda tavajäätmetest eraldi. Kõik jäätmed tuleb üle anda tegevuseks vastavat keskkonnaluba omavale ettevõttele. Jäätmed, mida omaduste ja koguse poolest ei ole võimalik ladustada konteineritesse, tuleb ladustada ajutiselt selleks ettevalmistatud laoplatsil. Jäätmete ladustamine väljaspool selleks ettenähtud kohti on keelatud.
* Käsitletaval teelõigul on soovitatav sademevesi võimalusel suunata hajutatult teeäärsele looduslikule alale. Projekteeritavad kraavid on soovitatav rajada võimalikult aeglase vooluga, rohke loodusliku taimestikuga ning looklevad, et võimaldada vees sisalduvate saasteainete (sh raskmetallide) akumuleerimist taimestikku.
* Ehitusmasinate parkimine, tankimine ja hooldus peavad toimuma selleks ette nähtud kõvakattega pindadel. Ehitusetegevus peab olema korraldatud selliselt, et oleks välistatud saasteainete sattumine pinna- ja põhjavette, eriti tugevatel sajuperioodidel. Ehitusaegsed ajutised kontorid, laod, asfalditehased, töökojad, kütuse ja bituumeni hoidmise alad ning tee-ehitusmasinate parkimiskohad on soovitatav rajada kaugemale kui 50 m eesvoolust ja puurkaevudest. Juhul kui eelmainitud alade ja objektide paiknemine eesvoolu ja puurkaevude lähedal on vältimatu, tuleb tööde teostajal olla tähelepanelik ja kavandata töökorraldus selliselt, et oleks välistatud reostuse sattumist pinnasesse ja vesikeskkonda.
* Töökorras mitteolevaid reostuseohtlikke masinaid ei ole lubatud kasutada.
* Ehitusaegse müra mõju leevendamiseks tuleks mürarikkaid ehitustöid teostada päevasel ajal. Masinate ja seadmete tankimis- ja ladustamisplatsid ei tohiks paikneda majapidamiste lähedal. Kasutatav tehnika peab olema heas tehnilises seisukorras.
* Ehitusperioodil tuleb avariiolukordade risk välistada korrektsete töömeetoditega. Ehituse töövõtja peab olema valmis hädaolukordadeks ja nende puhul vastavalt tegutsema. Õnnetusjuhtumistest, mis võivad olla keskkonnale ohtlikud, peab töövõtja koheselt teavitama Tellijat, Päästeametit ja Keskkonnaametit.
 |
| **Kontrolli tulemuste kirjeldus, märkused:**Visuaalse vaatluse tulemuseana saab väita, et objekt on valmis vastavalt ehitusprojektile ning ette nähtud keskkonnanõuetele ning puuduseid ei esine. Kohati oli näha mõningaid ehitusjäätmeid. Toetuse esindaja sõnul tehakse objektil koristustööd lähiajal. Toetuse saaja esindaja kinnitas, et ehituse käigus ühtegi keskkonnaga seotud intsidenti ei esinenud.  |
| **Kontrollija hinnang:** Rikkumis ei tuvastatud, ehitatud on vastavalt ehitusprojektile ja keskkonnanõuetele.  |

#### **3.2 Tegevuste ajakava vastavus projektis kajastatud ajakavaga**

|  |
| --- |
| **Kontrollikriteerium:** Projekti algus ja lõpp 02.06.2023 - 31.12.2025.  |
| **Kontrolli tulemuste kirjeldus, märkused:** Projektis ette nähtud töid teostatakse.Toetuse saaja on läbi viinud hanke nr 264346 „Riigitee nr 4 Tallinn-Pärnu-Ikla Sauga-Pärnu teelõigu ehitus“ ja sõlminud 28.09.2023 lepingu AS TREF Nord-iga summas 13 304 323,58 eurot. Lepingu lõppkuupäevaks on 23.06.2025. Toetuse saaja esindaja sõnul pikeneb leping tehnoloogilise pausi tõttu umbes 2-3 kuud. Transpordiamet on seisuga 26.07.2023 nr 1.1-3/23/545 andnud ehitusloa - Tee ehitusloa andmine riigitee nr 4 (E67) Tallinn– Pärnu–Ikla km 122,6–125,2 asuva lõigu, sh Tuisu tänava läbimurde ehituseks ja keskkonnamõju hindamise algatamata jätmine. Viimasena on esitatud tehtud tööde akt nr 17 (15.07.2025). Tegemist ei ole viimase aktiga. Toetuse saaja esindaja sõnul teedele kasutusluba ei väljastata. Tunneli kasutusloa osas täpsustatakse ja esitatakse selgitus või kasutusluba kas hiljemalt 26.09.2025 e-posti aadressil mehis.tamm@rtk.ee. Toetuse saaja esindaja sõnul on veel jäänud mõned tööd lõpetada. Tulemas on tööde tehniline komisjon. Tee on kasutuseks avatud ametlikult juba 19.08.2026.  |
| **Kontrollija hinnang:** Kohapealse kontrolli ajaks on ehitis põhimõtteliselt valmis ja tööd lõppemas.  |

####  **3.3 Teavitamisega seotud nõuete täitmise kontroll**

|  |
| --- |
| **Kontrollikriteerium:** Kontrolli, kas fondipõhine teavitusnõue on täidetud. Näiteks, kas kõik kontrollitud objektid on nõuetekohaselt tähistatud, sh• kleebis, infosilt, stend tänutahvel on paigutatud avalikkusele nähtavale kohale,• Euroopa Liidu embleemi all on viidatud õigele rahastusallikale.  |
| **Kontrolli tulemuste kirjeldus, märkused:** Tee äärde on paigaldatud teavitustahvlid mõlema tee-ehituse poolsesse otsa. Teavitustahvlil ei ole „Kaasrahastanud Euroopa Liit“ vaid „Eesti tuleviku heaks“. Toetuse saaja kaasajastab teavitust ja esitab fotod uue teavituse kohta hiljemalt 26.09.2025. Teavitus on olemas toetuse saaja kodulehel - [Euroopa Liidu toetusega projektid | Transpordiamet](https://www.transpordiamet.ee/teehoid-ja-liikluskorraldus/tee-ehitus/el-i-toetusega-projektid)Kuvatõmmis tehtud 08.09.2025. Teavitusele on lisatud „Eesti tuleviku heaks“ mitte „Kaasrahastanud Euroopa Liit“. Toetuse saaja muudab teavituse ning annab sellest teada hiljemalt 26.09.2025 e-posti aadressil mehis.tamm@rtk.ee.19.08.2025 toimunud avamisüritusel oli olemas läbilõigataval lindil logo. [Sauga–Pärnu 2+2 teelõigu avamine | Flickr](https://www.flickr.com/photos/198168641%40N07/albums/72177720328452305/with/54730947569) Fotost tehtud kuvatõmmis 08.09.2025. Kasutatud on vale sõnastust „Rahastanud Euroopa Liit“. Õige oleks olnud „Kaasrahastanud Euroopa Liit“. Toetuse saaja kodulehel on artikkel avamise kohta. Artikkel sisaldab viidet - *Objekti kogumaksumus on 13,3 miljonit eurot, millele lisandub käibemaks. Projekti rahastati perioodi 2021–2027 Transpordiameti maanteetaristu arendamise investeeringute kava, Euroopa Liidu Ühtekuuluvusfondi ja Euroopa Regionaalfondi toetusega.* Foto viitest tehtud 08.09.2025. Avamisüritust kajastas ka meedia, tekstis sisaldus viide rahasajale. [Sauga-Pärnu neljarajaline teelõik sai valmis | uudised | ERR](https://www.err.ee/1609774032/sauga-parnu-neljarajaline-teeloik-sai-valmis) Meediakajastuse kohta tehtud kuvatõmmis 08.09.2025.  |
| **Kontrollija hinnang:** Kontrolli käigus tehtud fotod lisatakse SFOSi projekti kaardile. Toetuse saaja on teavitanud kuid aegunud teavitust kasutades. Teavitusnõue on täidetud osaliselt. Toetuse saaja peab muutma teavituse ajakohaseks.  |

#### **3.4 Toetuse saaja samaaegne seotus ning tegevuste kattuvus teiste projektidega**

|  |
| --- |
| **Kontrollikriteerium:** SFOS-is kontrollitud kas toetuse saajal on teisi sama objektiga seotud projekte.  |
| **Kontrolli tulemuste kirjeldus, märkused:** Seotust teiste projektidega ei esine.  |
| **Kontrollija hinnang:** Kattuvusi ei esine.  |

1. KONTROLLI KOKKUVÕTE JA TUVASTATUD PUUDUSED

|  |
| --- |
| Kontrolli kokkuvõte: *(märgi „jah“, kui mingisuguseid märkusi ei tehtud ja „ei“ kui tegid tähelepaneku, mida toetuse saaja peab kas parandama või vastuse andma)*1. Tegevuste kontroll teostati nende toimumise asukohas [x]  jah [ ]  ei
2. Tegevuste teostamine on kooskõlas taotluse ning taotluse rahuldamise otsusega/käskkirjaga või kontrollitud dokumentatsiooniga *(vasta „jah“, kui punktis 3.1 kontrollitud tegevustel märkuseid ja tähelepanekuid ei tehtud)*: [ ]  jah [x]  ei

 1. Tegevuste ajakava vastab taotluses/projektis kajastatud ajakavale: *(vasta „jah“, kui punktis 3.2 kontrollitud tegevustel märkuseid ja tähelepanekuid ei tehtud ja veendusid, et teadaolev ajakava vastab tegelikule olukorrale)* [x]  jah [ ]  ei [ ]  ei kontrollitud
2. Täidetud on avalikustamise nõuded: *(vasta „jah“, kui punktis 3.3 märkuseid ja tähelepanekuid ei tehtud* [ ]  jah [x]  ei [ ]  ei kontrollitud
3. Kohapealne kontroll lõpetati tähelepanekuid tegemata [ ]  jah [x]  ei

  |
| Tähelepanek (olukorra kirjeldus, puuduse sõnastus).  | Puuduse kõrvaldamiseks antud soovituse kirjeldus ja/või oodatav tulemus.  | Puuduste kõrvaldamise tähtaeg. |
| *Teavitustahvlil ei ole „Kaasrahastanud Euroopa Liit“ vaid „Eesti tuleviku heaks“. Tegemist on aegunud teavitusega.*  | *Toetuse saaja kaasajastab teavitust ja esitab fotod uue teavituse kohta hiljemalt 26.09.2025.* | *26.09.2025* |
| *Teavitus on olemas toetuse saaja kodulehel -* [*Euroopa Liidu toetusega projektid | Transpordiamet*](https://www.transpordiamet.ee/teehoid-ja-liikluskorraldus/tee-ehitus/el-i-toetusega-projektid)*Kuvatõmmis tehtud 08.09.2025. Teavitusele on lisatud „Eesti tuleviku heaks“ mitte „Kaasrahastanud Euroopa Liit“.*  | *Toetuse saaja muudab teavituse ning annab sellest teada hiljemalt 26.09.2025 e-posti aadressil mehis.tamm@rtk.ee.* | *26.09.2025* |
| *Avamisüritusel oli olemas läbilõigataval lindil korrektne logo.* [*Sauga–Pärnu 2+2 teelõigu avamine | Flickr*](https://www.flickr.com/photos/198168641%40N07/albums/72177720328452305/with/54730947569) *Fotost tehtud kuvatõmmis 08.09.2025. Kasutatud on vale sõnastust Rahastanud Euroopa Liit. Õige oleks olnud „Kaasrahastanud Euroopa Liit“.*  |  |  |
| *Kohapealse kontrolli käigus ilmnes, et bussijaamades kasutatakse prügikasti mida ei ole projekteeritud.*  | *Toetuse saaja esitab selgituse muudatuse kohta hiljemalt 26.09.2026 e-posti aadressil* *mehis.tamm@rtk.ee**.* | *26.09.2025* |
| *Nö TopAuto mahasõidu jalakäijate osas puuduvad taktiilsed kivid. Toetuse saaja lubas, et kivid paigaldatakse.*  | *Toetuse saaja saadab paigaldatud kivide kohta foto hiljemalt 26.09.2025 e-posti aadressil* *mehis.tamm@rtk.ee**.*  | *26.09.2025* |
| *Toetuse saaja esindaja sõnul plaanitakse tõenõoliselt oktoobris tehnilise komisjoni korraldamine. Toetuse saaja esitab komisjoni materjalid peale komisjoni läbiviimist hiljemalt 31.10.2025 e-posti aadressil* *mehis.tamm@rtk.ee**.*  |  | *31.10.2025* |
| *Tunneli kasutusloa osas täpsustatakse ja esitatakse selgitus või kasutusluba kas hiljemalt 26.09.2025 või siis kui kasutusluba on väljastatud e-posti aadressil* *mehis.tamm@rtk.ee**.* | *Tunneli kasutusloa osas täpsustatakse ja esitatakse selgitus või kasutusluba kas hiljemalt 26.09.2025 või siis kui kasutusluba on väljastatud e-posti aadressil* *mehis.tamm@rtk.ee**.* | *26.09.2025* |

1. Kontrollitava kommentaarid

|  |
| --- |
|  |

1. Kontrolli tulemuste kinnitamine

|  |
| --- |
| **Kontrolli teostaja(d)/akti koostaja:** Nimi, ametikoht:1. Mehis Tamm, järelevalve ekspert2. Tarmo Poks, ehitusekspert3. Kaidar Viikman, projektikoordinaator*Kinnitus antakse üldjuhul digitaalselt ja sellega kinnitatakse ühtlasi, et ollakse kontrollitava projekti suhtes erapooletu ja haldusmenetlusest (haldusmenetluse seadus § 10) taandamise asjaolusid ei esine*  |
| **Kontrollitava esindaja(d):**Nimi, ametikoht/roll projektisArto Juhansoo, Lääne osakonna ehituse üksuse ehituse projektijuht |

1. Juhul kui kontrollitakse mõnd TARTi tegevust, siis võrdsustatakse mõisted projekt ja TART. [↑](#footnote-ref-1)